කන්දකාඩු පුනරුත්ථාපන මධ්‍යස්ථානයෙන් හඳුනාගත් රෝගීන් එම ප්‍රතිකාර මධ්‍යස්ථානයට යොමු කළ බවයි යුද හමුදාපති ලූතිනන් ජෙනරාල් ශවේන්ද්‍ර සිල්වා ප්‍රකාශ කළේ.කන්දකාඩු මත්ද්‍රව්‍ය පුනරුත්ථාපන මධ්‍යස්ථානයෙන් අද හඳුනා ගත් කොරෝනා ආසාදිත 196 දෙනා අතර කාර්ය මණ්ඩලයේ කිසිදු සාමාජිකයෙකු නොවන බව පුනරුත්ථාපන කොමසාරිස් ජනරාල් විශ්‍රාමික මේජර් ජෙනරාල් දර්ශන හෙට්ටිආරච්චි සඳහන් කළා.මේ අතර, කන්දකාඩු පුනරුත්ථාපන මධ්‍යස්ථානයේ කොරෝනා ආසාදිතයන් සමඟ සම්බන්ධ වූ බවට හඳුනා ගත් මාළිගාවත්ත, මරදාන, ආදුරුප්පුවීදිය සහ කොළඹ කොටුව ඇතුළු ප්‍රදේශ කිහිපයක පුද්ගලයින් 20කට වැඩි පිරිසකගේ සහ කොළඹ නගරයෙන් අහඹු ලෙස තෝරා ගත් පුද්ගලයින්ට පී.සී.ආර්. පරීක්ෂණ සිදුකිරීම අද කාකදූපතේ 5 වන පටු මගේදී සිදුකෙරුණා.ශ්‍රී ලංකාව කොරෝනා වෛරසය සාර්ථකව පාලනය කළ රටක් ලෙස ලෝක සෞඛ්‍ය සංවිධානය ද පිළිගෙන ඇති අතර, කොරෝනා දෙවන රැල්ලක් ඇතිවීම වළක්වා ගැනීම සඳහා තවදුරටත් සෞඛ්‍ය උපදෙස් අනුගමනය කළ යුතු බවයි නියෝජ්‍ය පොලිස්පති අජිත් රෝහණ කොළඹ අද පැවති මාධ්‍ය හමුවකදී කියා සිටියේ.මෙරටින් වාර්තා වන කොරෝනා ආසාදිත සංඛ්‍යාව මේ වන විට 2350 ක් ලෙස දැක්වෙන අතර  ඉන් 1979 දෙනෙකු පූර්ණ සුවය ලබා රෝහල්වලින් පිටව ගොස් තිබෙනවා. 360 දෙනෙකු තවදුරටත් රෝහල්ගතව වෛද්‍ය අධීක්ෂණය යටතේ ප්‍රතිකාර ලබන බවයි වසංගත රෝග විද්‍යා අංශය සඳහන් කළේ.